Diari Oficial de la Generalitat Valenciana


Sumari del DOGV 7160, del 26-11-2013 (2013/11673)

Informació pública de la suspensió de llicències i interrupció de terminis per a la tramitació d'expedients expropiatoris com a conseqüència de l'aprovació inicial de l'expedient de modificació puntual de les normes subsidiàries de planejament municipals.
---------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7160

Data del DOGV
:   26-11-2013

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2013/11279


Data del document
:   15-11-2013

Organisme emissor
:   Ajuntament de Montesa

Tipus de document
:   Anunci

Descriptors 

:   * Montesa
    * pla d'urbanisme
    * administració local

Informació pública de la suspensió de llicències i interrupció de terminis per a la tramitació d'expedients expropiatoris com a conseqüència de l'aprovació inicial de l'expedient de modificació puntual de les normes subsidiàries de planejament municipals.  
 [2013/11379]  
En compliment del que establixen els articles 101.2 i 103 de la Llei 16/2005, de 30 de desembre, Urbanística Valenciana, per mitjà del present anunci es fa públic que el Ple de l'Ajuntament de Montesa, en sessió celebrada el dia 7 de novembre de 2013, va acordar expressament suspendre l'atorgament de llicències i acords de programació, així com declarar interromputs els terminis per a la tramitació d'expedients expropiatoris que pogueren d'ara en avant incoar-se a l'empara de l'article 187.bis de la Llei 16/2005, de 30 de desembre, Urbanística Valenciana, com a conseqüència de l'acord d'aprovació inicial i sotmetiment a informació de l'expedient de modificació puntual de les normes subsidiàries aprovat el passat dia 25 d'octubre de 2013, a l'acordar-se expressament en la seua part dispositiva:  
«Primer. Acordar la suspensió de l'atorgament de llicències d'activitat, parcelació de terrenys, edificació i demolició, o si és el cas, la tramitació dels procediments al règim de declaració responsable i de comunicació prèvia a què es referix amb caràcter general l'article 84.1.c de la Llei 7/1985, de 2 d'abril, Reguladora de les Bases de Règim Local, segons corresponga en cada cas, i procediments de programació, en l'àmbit de la UE-Oest delimitada en l'expedient de modificació puntual de les normes subsidiàries aprovat inicialment i sotmés a informació pública mitjançant un Acord plenari de data 25 d'octubre de 2013.  
  
El tipus de llicències o de procediments de comunicació prèvia i declaració responsable afectats per la suspensió és el relatiu als següents actes d'ús, transformació i edificació del sòl, subsòl i vol:   
  
- Obres de construcció, edificació i instalacions de nova planta.   
- Les obres d'ampliació de qualsevol classe de construccions, edificis i instalacions existents.   
- Les obres de modificació o reforma que afecten l'estructura o a l'aspecte exterior i interior de les construccions, edificis i instalacions de totes classes.   
- Demolició de construccions.   
- Primera ocupació d'edificacions.  
- Actes de divisió de terrenys o parcelació de finques.   
- Modificació de l'ús de construccions, edificacions i instalacions.   
  
- Moviments de terra que excedisquen de l'imprescindible per a la pràctica ordinària d'activitats agrícoles.  
- Alçament de murs de fàbrica i tanques.   
- Obertura de camins, la seua modificació i pavimentació.   
- Instalació de cases prefabricades, caravanes fixes i instalacions semblants.   
- Execució d'obres i instalacions que afecten el subsòl.  
- Execució d'obres d'urbanització.   
- L'exercici d'activitats que, si és el cas, es trobaran sotmeses a la normativa de caràcter ambiental o d'espectacles públics.  
Igualment, i de conformitat amb el que establix l'article 103 de la Llei 16/2005, de 30 de desembre, Urbanística Valenciana, queden igualment suspesos els acords d'aprovació tant de programes per al desenrotllament d'actuacions integrades com aïllades en l'àmbit de l'expedient de modificació puntual.   
La duració màxima de la suspensió acordada serà de dos anys.  
Segon. De conformitat amb l'apartat quart de l'article 187.bis de la Llei 16/2005, de 30 de desembre, Urbanística Valenciana, queden interromputs els terminis previstos en l'esmentat precepte per a la formulació d'advertència i iniciació d'expedients d'expropiació per ministeri de llei en relació amb els sòls dotacionals inclosos en l'àmbit de la UE-Oest delimitada en l'expedient de modificació puntual aprovat inicialment i sotmés a informació pública mitjançant acord plenari de data 25 d'octubre de 2013, interrupció que ja s'ha produït respecte a l'expedient expropiatori per ministeri legal l'anunci del qual va ser formulat en data 12 d'abril de 2011 en relació amb les finques cadastrals 9998012QO2274P7957MB, 1217254ZI6978C6500YJ i 6203428BM5278Y5180VQ, a través d'acord adoptat en la mateixa sessió plenària de 25 d'octubre de 2013.»  
  
Cosa que es publica en compliment del que disposa l'article 101 de la Llei 16/2005, de 30 de desembre, Urbanística Valenciana, així com l'article 11 del vigent Text Refós de la Llei de Sòl 2/2008.   
  
  
Montesa, 15 de noviembre de 2013.- L'alcalde: José Barberá Ferrer.